„**ТОПЛОФИКАЦИЯ ВТ“ АД ВЕЛИКО ТЪРНОВО**

**ОБОСНОВКА НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ**

**ЗА ЦЕНИ НА ЕЛЕКТРИЧЕСКА И ТОПЛИННА ЕНЕРГИЯ ОТ 01.07.2016г.- 30.06.2017г.**

I.УСЛОВНО ПОСТОЯННИ РАЗХОДИ

**1.РАЗХОДИ ЗА АМОРТИЗАЦИИ**

**Отчетените разходи за амортизации на ДА за 2015г. са 277 х.лв**., в т.ч. 213 х.лв. за производство на електрическа и топлинна енергия и 64 х.лв. за пренос на топлинна енергия.

Прилагаме извлечения /Оборот по сметка / от счетоводна сметка 603 Разходи за амортизации за

2015г. за действително начислените разходи за амортизации на ДА., използващи се при извършване на лицензираните дейности.

**Прогнозните разходи за амортизации за ценовия период от 01.07.2016г.-30.06.2017г. са 283 х.лв. Завишени са с 6 хил.лв., както следва:**

**1.Разходи за амортизации, отнесени към електрическата енергия с 1х.лв.- амортизации на въведена през 2015г. Система за предаване на данни в реално време за произведена ел. енергия.**

**2.Разходи за амортизации за пренос на топлинна енергия с 5 хил. лв. –амортизации на въведени през м.11. и м.12.2015г. реконструкция на тръбопровод I-ва магистрала и реконструкция на тръбопровод II – ра магистрала.**

**В прогнозните разходи за амортизации не са включени разходите за амортизации на ДА, предстоящи за въвеждане в действие през ценови период 01.07.2016г. - 30.06.2017г. съгласно Указанията за образуване на цените на топлинна и електрическа енергия от комбинирано производство т.31.1., б.“б“. /**

**Приложена Справка за разходите за амортизации на изградени и предстоящи за въвеждане ДА от 01.07.2016г./**

**На консервираните активи не се начисляват амортизации, не се предвижда да се въведат отново в действие през новия ценови период** /Приложен опис на консервираните активи/.

**Прогнозни разходи за амортизации в производството на електрическа и топлинна енергия** **-214х.лв**. в т.ч. за производство на електрическа енергия 44х.лв., общо за двата продукта 103х.лв.и 67х.лв. за производство на топлинна енергия.

В разходите за амортизации отнесени към производството само на топлинна енергия -67 х.лв., не са включени амортизации на котли, поради пълното им изхабяване. /**Прилагаме доказателство – Справка за амортизации на Котли**, отчет за 2015г.

**Прогнозни Разходи за амортизации на ДА в Пренос на топлинна енергия за ценовия период от 01.07.2016г.-30.06.2017г.- 69 х.лв.**

Завишени са отчетените за 2015г. амортизации в преноса с 5 х.лв., представляващи амортизации на реконструиран частично тръбопровод до НВУ“В.Левски“, тръбопровод от Топлообменна станция до камера № 27 и тръбопровод бл.“Витоша“.

**Други промени в амортизациите не се очакват, не предстои извеждане на активи от употреба през предстоящия ценови период.**

**2. РАЗХОДИ РЕМОНТИ**

Отчетените разходи за ремонт през 2015г. общо са 129 х.лв., в т.ч. Отнесени към производството на електрическа енергия 107 х.лв. ,към производството на топлинна енергия 4 х.лв., общо за двата продукта 4 х.лв./текущ ремонт/ и към преноса на топлинна енергия 14 х.лв.

**Прогнозните разходи за ремонт в производството за ценовия период 01.07.2016г.-30.06.2017г. са 185 х.лв.**

За ремонт в производството на електрическа енергия 150 х.лв., за ремонт в производството на топлинна енергия – 5х.лв. и общо за двата продукта 30 х.лв.

**Прогнозните разходи за ремонт в преноса – 25х.лв.**

**Общо разходи за ремонт 210х.лв.**

**Прилагаме ремонтна програма за ценовия период 01.07.2016г. – 30.06.2017г.**

**3. РАЗХОДИ ЗА ЗАПЛАТИ И ВЪЗНАГРАЖДЕНИЯ**

**Предвидените разходи за заплати и възнаграждения** за прогнозирания ценови период от 01.07. 2016г. до 30.06.2017г. са 546 хил.лв.

Завишени са с 62 хил.лв в сравнение с отчетените за 2015г.

В отчетените разходи за РЗ 2016г. не са включени 8х.лв. начислени разходи за неизползвани отпуски /компенсируеми/ за 2015г.

**Намалението на отчетените разходи за РЗ за 2015г.във връзка с предвидените през предходния ценови период се дължи на:**

**1.Намаляването на списъчния състав на персонала със 7 работника и служителя.**

На 01.01.2015г. списъчният състав на персонала по трудов договор е 49 работника и служителя.

На 31.12.2015г. списъчният състав на персонала по трудов договор е 42 работника и служителя.

През м.06.2015г. бе спряно подаването на природен газ поради големи задължения към „Овергаз Мрежи“ ЕАД и дружеството не е работило 3 месеца. Това доведе и до забавяне изплащането на работните заплати и напускане на 4 -ма работника по тази причина /чл.327, ал.1, т.2 от КТ/

През 2015г. са прекратили трудовото си правоотношение общо 7 работника и служителя и до края на годината местата им не са заети.

През 2016г. започна запълването на свободните длъжности- назначени са вече 2-ма работника.

**2.Отсъствието на 4 –ма работници и служители поради отпуск по болест за по-дълъг период от време през 2015г.:**

- Системен администратор - 6 месеца / ФРЗ за 6м. - 5100 лв./

- Ръководител продажби - 2 месеца / ФРЗ за 2м. - 1700лв./

- Главен инженер - 2 месеца / ФРЗ за 2м. – 3000лв./

- Монтьор в Пренос ТЕ - 3 месеца / ФРЗ за 3м. - 1950 лв./

**Общо намаление на ФРЗ поради отпуск по болест - 11850,00лв.**

**Увеличението на ФРЗ за предстоящият ценови период с 62х.лв. , в сравнение с отчетения за 2015г. се налага от:**

1.Назначаване на 6 работника в производството на ЕЕ и ТЕ до м.05. и 06.2016г. с годишен ФРЗ - общо 46800 ,00лв./ СРЗ за месец 650лв./

2.Пенсиониране на работник м.08.2016г. и изплащане на обезщетение от шест РЗ,съгл.чл.222, ал.3 от КТ – 3000,00лв.

3.Завръщане на работа м.12,2015г.на служителка, ползвала отпуск по майчинство 2 години – с годишен ФРЗ 10260,00лв. и преместване на друга длъжност, а не освобождаване, служителката която я замества през периода на майчинството.

4.Увеличение на РЗ от 01.01.2016г. на 5 работника и служителя, работещи на минимална РЗ, поради увеличение на минималната РЗ от 01.01.2016г. с 40лв. – общо увеличение от разликата в минималната заплата на годишен ФРЗ - 2400,00лв.

**4.Разходи за социални и здравни осигуровки, социални разходи.**

Прогнозираните Разходи за осигуровки са обвързани с разходите за заплати и възнаграждения за ценовия период от 01.07. 2016г. до 30.06.2017г.

Социалните разходи са предвидени за подпомагане на болни работници – главно за лекарства и медицински консумативи и др. еднократни помощи.

**5. РАЗХОДИ, ПРЯКО СВЪРЗАНИ С РЕГУЛИРАНИТЕ ДЕЙНОСТИ по ЗЕ.**

За ценовия период от 01.07. 2016г. до 30.06.2017г. разходите, пряко свързани с регулираните дейности по ЗЕ са 402 х.лв.

**5.1.Горива за транспорт – 22х.лв.,** завишени с 4 х.лв. в сравнение с отчетените за 2015 г. поради използване на вътрешен транспорт за зареждане на Котел ПТ 10 с дървесен чипс.

**5.2. Материали за текущо поддържане – 28 х.лв.**

Разходите включват подмяната на резервни части на производственото оборудване и консумативи – масло за когенератора, свещи и др.

В дейността „Пренос на ТЕ“ разходите за материали за текущо поддържане са свързани с непрекъснатите аварии по мрежата, която вече е много остаряла и се нуждае от основен ремонт.Липсата на финансови средства за основни ремонти и инвестиции в мрежата изисква повече средства за текуща поддръжка.

**5.3.Въоръжена и противопожарна охрана – 30 х.лв.**

Разходите за охрана са завишени с 5х.лв., поради нуждата от поддръжка и смяна на част от остарялата охранителна техника.

**5.4. Разходи за наем включват:**

1.Наем на „Газов генераторен комплект №7 – 5027/когенератор/ съгласно Договор за наем на движимо имущество от 05.01.2015г. с „Топлофикация Бургас“ ЕАД .

2.Наем на Телехендер „ MANITU “ /телескопичен манипулатор / съгласно Договор от 01.02.2010г. с „МИНА Станянци“ АД гр.София. Използва се да зарежда биогориво в котлите и като вътрешнозаводски транспорт.

**5.5.Разходи за лицензионни такси включват:**

към ДКЕВР – Такси лиценз – 8 х.лв.

към „Бруната“ ООД – Такса лиценз ДР топлинна енергия – 4 х.лв.

**5.6.Разходи за екология включват:**

Верификация годишни доклади емисии парникови газове, във връзка с участие в Европейска схема на търговия с квоти на емисии парникови газове 2 000 лв.

Такса на депониране на отпадъци 6 000 лв.

II.ПРИХОДИ ОТ ПРИСЪЕДИНЯВАНЕ И УСЛУГИ.

Не са прогнозирани приходи от присъединяване на нови потребители,защото от няколко години няма такива.

III.ПРОМЕНЛИВИ РАЗХОДИ

***Прогнозната информация по приложения изчислителен модел е разработена с цена на природен газ от 01.04.2016г., утвърдена с Решение на КЕВР № Ц-4 от 31.03.20165г. - 404,63 лв./1000 nm3 без ДДС и акциз /312,21 лв.+92,42 лв./ за „Овергаз Север“ АД , който е доставчик на природен газ за „Топлофикация ВТ“ АД.***

Отчетените разходи за вода за производство и пренос общо за 2015г. са 137 х.лв.

Прилагаме Справка за количества, цени и направления на разхода за вода.

**За ценовия период 01.07.2016г.-30.06.2017г. разходите за вода са завишени със 14х.лв. в производство във връзка с въвеждането на Котел ПТ 10 в действие – за технологични нужди – очистване на димни газове от прах чрез воден скубер., а в преноса с 9хил.лв., поради увеличаващите се аварии по топлопроводната мрежа, която се нуждае от капитален ремонт.**

**Разходите за акциз за 2015г. са 145х.лв**.

Прилагаме Справка за начисленият акциз на природния газ за 2015г.

През ценовия период 01.07.2016г.- 30.06.2017г.разходите за акциз са 170х.лв., увеличението е от увеличеното количество прир.газ за новия ценови период, тъй като през 2015г. за 3 месеца бе прекъснато газоподаването и е изразходено по-малко количество прир. газ.

***Обръщаме Ви внимание че „Топлофикация ВТ“ АД не е лицензирана по Закона за енергетиката като производител на електрическа енергия, поради инсталирана електрическа мощност 2,8 Мвт.***

***Поради тази причина Дружеството плаща акциз за изразходваното количество природен газ за произведената електрическа енергия.***

**Заложената добавка от 60.00лв./Мвтч съгласно чл.33, ал.3 от ЗЕ е с цел достигане на социално поносима цена на топлинната енергия за битови нужди и връщане на отказали се битови клиенти към използване на топлинната енергия за отопление.**

IV.СПРАВКА ЗА СРЕДНО ПРЕТЕГЛЕНА НОРМА НА ВЪЗВРАЩАЕМОСТ НА ПРИВЛЕЧЕНИЯ КАПИТАЛ КЪМ 31.12.2015г.

**№ по Заемодател Остатък към Год.размер Год. лихва**

**Ред и вид кредит 31.12.2015г. Лихвен % лева**

1. ПИБ София – заем за об.ср-ва 556 х.лв. 9,25 % 51 430 лв.
2. ПИБ София – инвестиционен 367 х.лв. 9,25 % 33 947 лв.
3. ДАОС АД – за обор.ср-ва 716 х.лв. 0,01 % 72 лв.
4. Ню Експрес финанс ЕООД 1 123 х.лв. 12,50 % 140 375 лв.
5. Облигационен заем 2 300 х.лв. 7,50 % 172 500 лв.
6. Про трейд финанс консулт 154 х.лв. 7,50 % 48 975 лв.

ЕООД

**ВСИЧКО: 5 715 х.лв. 447 299лв.**

**Средна норма на възвращаемост на привлеченият капитал е = 447 х.лв. : 5 715 х.лв.**

**\*100 = 7,83%**

**Приложени** извлечения от счетоводни сметки за остатъците по заемите към 31.12.2015г.

**Приложени** последни анекси към договоритеза заем показващи лихвеният процент и срока за погасяване на заемите.

Поради забавените плащания за топлоенергия от битови, бюджетни, общински абонати „Топлофикация ВТ“ АД се затруднява при плащане на авансовите вноски за природен газ, особено при започване на отоплителния сезон.

**Трябва да се има в предвид и по- високата цена на природния газ, който дружеството купува от „ Овергаз Север“ ЕАД – с 92,42 лв. без ДДС на 1000 куб.м.**

**Това налага ползването на кредити за оборотни средства и търсенето на други алтернативни горива за производство на топлинна енергия, с цел намаляване зависимостта на „Топлофикация ВТ“ АД от „ Овергаз Север“ ЕАД.**

V.РЕГУЛАТОРНА БАЗА НА АКТИВИТЕ НА ДРУЖЕСТВОТО

**1.При определяне признатата стойност на активите за базисната година дружеството приема предходната календарна година – 2015г.**

Признатата стойност на активите е отчетната стойност на активите към 31.12.2015г., които се използват и са свързани пряко с дейността по лицензията.

**В признатата стойност на активите към 31.12.2015г. не са включени:**

**а) Активи несвързани с лицензионната дейност /социални дейности/**

Сграда бунгало с.Вонеща вода с отчетна стойност **3 293,00лв.**

Стопански инвентар с отчетна стойност **1 223,00лв.**

**б) Активи отдадени под наем**

ЛОЦ ул.“Васил Левски “ №21с отчетна стойност **13 541,22лв**.

Дърв.работилница ул.“В.Левски“23 с отч. стойност **7 695,90лв.**

**в) Консервирани дълготрайни материални активи с отчетна стойност 821 344,85лв.**

/ Приложен опис на консервираните активи към 31.12.2015г./

**г)** **Активи** **придобити чрез финансиране с** **отчетна стойност 502 437,18лв.**

/ Приложен опис на ДА придобити чрез финансиране /

Финансирането на ДА е с различен % при отделните активи и е част от отчетната стойност на актива.

**д)** **Лек автомобил с отчетна стойност 28 100,00лв.**

**2.Разпределение на дълготрайните активи между комбинирано и разделно производство.**

Разпределението е извършено в зависимост от дела (%) на участие в производствения процес на двата продукта – електрическа и топлинна енергия.

**Прилагаме Опис на ДА участващи в комбинираното производство и %, с който**

**участват.**

Всички останали активи, които са свързани пряко с производството на топлинна енергия

извън ИКПЕТЕ /котли, помпи, резервоари и др./ са отнесени към производството на топлинна енергия.

**3.Разпределение на дълготрайните активи при производството между електрическа и топлинна енергия.**

**Отчетната стойност на ДА участващи в производството на електрическа енергия е 48%**

**от отчетната стойност на всички активи участващи в комбинираното производство. База за разпределение е мощността на когенератора – 5,9 Мвт, в т.ч.**

**2,8 Мвт електрическа - 48%**

**3,1 Мвт топлинна - 52%**

**Отчетната стойност на всички останали активи в производството е отнесена към топлинната енергия.**

**4.Разпределението на дълготрайните активи между производството на ЕЕ и ТЕ, и преноса на топлинна енергия** се извършва още с осчетоводяването на активите по отделни сметки в зависимост към коя от двете лицензирани дейности се отнасят.

VI.ОБОРОТЕН КАПИТАЛ

Оборотният капитал е определен като не по-висока стойност от 1/8 от утвърдените годишни оперативни разходи за дейностите за 2015г., като не са включени разходите за амортизации.

При образуване на цените на електрическата и топлинна енергия за ценовия период от 01.07.2016г.-30.06.2017г. е спазена Наредба №5 от 23.01.2014г. за регулиране на цените на топлинната енергия и Указанията за образуване на цените на топлинната енергия и електрическата енергия от комбинирано производство при регулиране чрез метода „норма на възвращаемост на капитала“.

**Гл.счетоводител: Изп. Директор:**

**/Весела Василева/ /Венцислав Димитров/**